b'\n_START_ARTICLE_\nLucky Luke\n_START_SECTION_\nTraduccions\n_START_PARAGRAPH_\nEl Lucky Luke el podem llegir en catal\xc3\xa0 gr\xc3\xa0cies als traductors. El Lucky Luke aparegut a Cavall Fort era tradu\xc3\xaft per Albert Jan\xc3\xa9. La primera hist\xc3\xb2ria coneguda de Lucky Luke en catal\xc3\xa0 va ser "Jesse James" l\'any 1973, publicada als n\xc3\xbameros 247 a 260 de la revista. Les edicions de llibre de c\xc3\xb2mic Lucky Luke publicades pel segell Junior de l\'Editorial_Grijalbo, posteriorment  Grijalbo/Dargaud, entre el 1983 i 1994 foren tradu\xc3\xafdes principalment per Alfred Sala, amb el V\xc3\xadctor Mora Pujadas encarregant-se d\'alguns n\xc3\xbameros de la s\xc3\xa8rie. El 1989 les Edicions B van treure un n\xc3\xbamero amb traducci\xc3\xb3 de Dolors Alib\xc3\xa9s, i m\xc3\xa9s tard, el 1992, l\'editorial Barcanova va treure un altre t\xc3\xadtol en traducci\xc3\xb3 d\'Albert Jan\xc3\xa9._NEWLINE_Abans que es tradu\xc3\xads al catal\xc3\xa0 es va poder llegir en castell\xc3\xa0 traduit per editorials catalanes: Ediciones Toray va publicar 8 \xc3\xa0lbums entre 1963 i 1969 i Editorial Bruguera, 9 entre 1972 i 1974. L\'any 1976 va comen\xc3\xa7ar la publicaci\xc3\xb3 per part Grijalbo dels 55 n\xc3\xbameros que a partir de 1983 publicaria en el mateix ordre al catal\xc3\xa0. Posteriorment ha estat publicat per Salvat (2000-2002), Kraken en dues col\xc2\xb7leccions (2010-2018) i Editorial Planeta en diverses edicions. En un col\xc2\xb7leccionable (2017-2018) ha arribat a publicar 100 \xc3\xa0lbums._NEWLINE_La s\xc3\xa8rie s\'ha traduit a m\xc3\xa9s de vint idiomes i t\xc3\xa9 \xc3\xa8xit especialment als Pa\xc3\xafsos Baixos, Alemanya i Escandin\xc3\xa0via'